เรื่องร้องเรียน (ไม่ระบุ) วันที่ 2022-07-13 00:15:21 — แขวงสำราญราษฎร์ เขตพระนคร กรุงเทพมหานคร
เรียนอาจารย์ชัชชาติ และ ทีมงานครับ
อยากรบกวนแจ้งปัญหาการใช้สนามกีฬาในบริเวณสวนรมณีนาถ ครับ เนื่องจากปัจจุบัน สนามบาส และ สนามฟุตซอล ถูกใช้เป็นสนามเดียว ซึ่งแต่เดิม สนามนี้เป็นสนามบาสครับ แต่ถูกผู้เล่นฟุตซอล เข้าใช้สนาม ทำให้ผู้ใช้สนามบาสไม่สามารถใช้งานได้จะต้องรอให้คนเล่นฟุตซอล เลิกเล่นประมาณทุ่มกว่า และ สวนนั้นก็ปิดสามทุ่ม และที่ผ่านมาก็เกิดการกระทบกระทั่งกันตลอด ระหว่างผู้ต้องการใช้สนามทั้งสองฝ่าย จึงอยากจะขอความกรุณาจากอาจารย์และทีมงาน ช่วยจัดการแบ่งสนามทั้งสองออกจากกันจะเป็นพระคุณอย่างยิ่งครับ โดยสนามบาสแห่งนี้ได้สร้างนักบาสทีมชาติในชุดปัจจุบันมาแล้วครับ ผมจึงอยากขอความกรุณาจากอาจารย์และทีมงานช่วยสนับสนุนด้วยครับ..เพื่อลดการเกิดการทะเลาะวิวาท และ สนับสนุนทั้งสองชนิดกีฬาครับ
ขอขอบพระคุณอาจารย์และทีมงานด้วยครับ